ΚΑΝΟΝΙΣΜΟΣ (ΕΟΚ) αριθ. 477/92 ΤΟΥ ΣΥΜΒΟΥΛΙΟΥ της 25ης Φεβρουαρίου 1992 για τροποποίηση του κανονισμού (ΕΟΚ) αριθ. 4007/87 για την παράταση της περιόδου που προβλέπεται στο άρθρο 90 παράγραφος 1 και στο άρθρο 257 παράγραφος 1 της πράξης προσχώρησης της Ισπανίας και της Πορτογαλίας όσον αφορά την Ισπανία ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 2, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας: ότι το άρθρο 90 παράγραφος 1 και το άρθρο 257 παράγραφος 1 της πράξης προσχώρησης έχουν προβλέψει μια περίοδο κατά τη διάρκεια της οποίας μπορούν να ληφθούν μεταβατικά μέτρα για να διευκολυνθεί το πέρασμα από τα υπάρχοντα καθεστώτα στην Ισπανία και στην Πορτογαλία κατά την προσχώρηση στα καθεστώτα που προκύπτουν από την εφαρμογή της κοινής οργανώσεως της αγοράς με τους όρους που καθορίζονται στην πράξη προσχώρησης και, ιδίως, για να αντιμετωπισθούν αισθητές δυσκολίες εφαρμογής των νέων καθεστώτων στην προβλεπόμενη ημερομηνία- ότι η ημερομηνία λήξεως της περιόδου αυτής, που καθορίστηκε στις 31 Δεκεμβρίου 1987 στην πράξη προσχώρησης, παρατάθηκε από τον κανονισμό (ΕΟΚ) αριθ. 4007/87 (2), όπως τροποποιήθηκε τελευταία από τον κανονισμό (ΕΟΚ) αριθ. 3836/90 (3), έως τις 31 Δεκεμβρίου 1991 για την Ισπανία και έως τις 31 Δεκεμβρίου 1992 για την Πορτογαλία- ότι, παρά την πρόοδο που επιτεύχθηκε τα τελευταία χρόνια, υπάρχει κίνδυνος να μη μπορέσουμε να αντιμετωπίσουμε ορισμένες δυσκολίες έως τις 31 Δεκεμβρίου 1991 στην Ισπανία- ότι συνεπώς ενδείκνυται η παράταση της εν λόγω περιόδου για ένα έτος γι' αυτό το κράτος μέλος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 1 παράγραφος 1 του κανονισμού (ΕΟΚ) αριθ. 4007/87, η ημερομηνία "31 Δεκεμβρίου 1991" αντικαθίσταται από την ημερομηνία "31 Δεκεμβρίου 1992". Άρθρο 2 Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1992.

[Source: multi_eurlex | Tokens: 1932]